Diari Oficial de la Generalitat Valenciana


Sumari del DOGV 2503, del 09-05-1995 (1995/834607)

DECRET 58/1995, de 18 d'abril, del Govern Valencià, pel qual se cedeix l'ús gratuït a Iberdrola, SA de la parcel·la de 20,79 m2 de superfície situada al costat del centre de transformació existent en la residència de la tercera edat situada al camí de l'Ermita, de Vila-real.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/04/18/58/dof/vci/html**

### Dades del document

Número de DOGV
:   2503

Data del DOGV
:   09-05-1995

Secció del DOGV
:   DISPOSICIONS GENERALS

Número del document
:   1995/834607


Data del document
:   18-04-1995

Organisme emissor
:   Conselleria d'Economia i Hisenda

Tipus de document
:   Decret

DECRET 58/1995, de 18 d'abril, del Govern Valencià, pel qual se cedeix l'ús gratuït a Iberdrola, SA de la parcel·la de 20,79 m2 de superfície situada al costat del centre de transformació existent en la residència de la tercera edat situada al camí de l'Ermita, de Vila-real.   
Mitjançant escriptura d'acceptació gratuïta, atorgada davant el notari de Valencia Sr. Francisco Llovera Yriarte, de data 23 de desembre de 1992, fou adquirit l'immoble situat al camí de l'Ermita, de Vila-real.  
Iberdrola, SA ha sol·licitat la cessió d'una parcel·la de 4,56 x 4,56 metres situada al costat del centre de transformació de la residència de la tercera edat situada al immoble esmentat, destinada al subministrament elèctric de part de la població de Vila-real.  
La Conselleria de Treball i Afers Socials ha plantejat la cessió d'ús a Iberdrola, SA de la parcel·la esmentada, per a ser destinada a la instal·lació d'un transformador d'energia elèctrica.  
L'Ajuntament de Vila-real, cedent de l'immoble propietat de la Generalitat Valenciana, per mitjà d'acord plenari adoptat el dia 22 de desembre de 1994, autoritzà la Generalitat Valenciana per a realitzar la cessió del terreny indicat a Iberdrola, SA.  
Es considera justificada la utilitat pública i l'interès social del fi per al qual es destinarà l'immoble.  
En virtut del que estableix l'article 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 18 d'abril de 1995,  
DECRETE:  
Article primer  
Desafectar de la Conselleria de Treball i Afers Socials la parcel·la de 4,56 x 4,56 metres situada al costat del centre de transformació de la residència de la tercera edat situada al camí de l'Ermita, de Vila-real.  
Article segon  
Cedir l'ús a Iberdrola, SA de la parcel·la de 4,56 x 4,56 metres descrita, per a ser destinada a la instal·lació d'un transformador d'energia elèctrica.  
DISPOSICIó FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 18 d'abril de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI